section_heading: Preseljenje u St. Louis i "Greatest Show on Turf"
paragraph_text: Prije početka sezone 1999. Ramsima se ozljeđuje quarterback Trent Green i svi Ramsima predviđaju još jednu lošu sezonu. Kurt Warner postaje prvi izbor na mjestu quarterbacka i šokira ligu<ref> s 41 touchdownom u sezoni i 4353 jarda dodavanja. Ramsi pobjeđuju u 13 utakmica u sezoni i osvajaju diviziju zahvaljujući svojem eksplozivnom napadu zbog kojega bivaju prozvani "Greatest Show on Turf".<ref> Warner je proglašen MVP-em sezone, a trener Dick Vermeil trenerom godine. U doigravanju pobjeđuju Minnesota Vikingse i Tampa Bay Buccaneerse i ulaze u Super Bowl. U po mnogima najboljem Super Bowlu svih vremena, neizvjesna borba traje do kraja utakmice, ali Ramsi ipak izlaze kao pobjednici protiv Tennessee Titansa rezultatom 23:16. Kurt Warner je proglašen za MVP-a Super Bowla.<ref> Ramsi 2001. po treći put zaredom postižu više od 500 poena u sezoni potvrđujući da imaju jedan od najboljih napada lige u povijesti. Nakon za njih rekordnih 14 pobjeda u regularnom dijelu sezone, ulaze u doigravanje gdje pobjeđuju Green Bay Packerse Bretta Favrea i Philadelphia Eaglese te se plasiraju u svoj drugi Super Bowl u zadnje tri godine. Ramsi su po mnogima sigurni favoriti protiv New England Patriotsa koje predvodi quarterback Tom Brady u tek svojoj drugoj sezoni. Međutim, Patriotsi na kraju pobjeđuju 20:17.